ყანდაჰარის ოპერაცია, ჯირგა და ტერაქტები
"მე გპირდებით, რომ გავითვალისწინებ თქვენს რჩევებს,"
ჰამიდ კარზაი თალიბებს მიმართავს საერთაშორისო კოალიცია ავღანეთში მასშტაბური ოპერაციისთვის ემზადება. უფრო კონკრეტულად კი ავღანეთის სამხრეთში, ყანდაჰარის პროვინციაში. აქ ათასობით ამერიკელი და ავღანელი სამხედროს კონცენტრაცია ხდება. მათი მიზანი მარტივია - ყანდაჰარში „თალიბანის“ გავლენა უნდა განადგურდეს და რეგიონში ცენტრალური ხელისუფლების იურისდიქცია უნდა გავრცელდეს. ყანდაჰარში გამგზავრების წინ ავღანეთის არმიის და პოლიციის ნაწილები სპეციალურ წვრთნას გადიან. ამ საქმეს ამერიკელი გენერალ-ლეიტენანტი უილიამ ქოლდველი ხელმძღვანელობს. მისი თქმით, ჯერ ყველაფერი მზად არ არის, თუმცა საქმე სწორი მიმართულებით მიდის. აცხადებს გენერალი ქოლდველი. სამხრეთ ავღანეთში კოალიციის ახალი სტრატეგია ჯერჯერობით დაწყებით ეტაპზეა. ამის შესახებ კი ბრიტანელი გენერალ მაიორი ნიკ კარტერი აცხადებს, რომელიც კოალიციის ძალებს სამხრეთ ავღანეთში ხელმძღვანელობს. დასძენს ბრიტანელი გენერალი. ამდენად სულ მალე ყანდაჰარში კოალიციის 100 ათასიანი სამხედრო ძალა მოიყრის თავს, რის შემდეგაც უმსხვილესი და უპრეცედენტო ოპერაცია დაიწყება. ამასობაში კი ავღანეთის დედაქალაქში საერთო სახალხო კრება, იგივე ჯირგა გაიმართა.1600 დელეგატის მიზანი თალიბანთან შერიგების გზების ძიება და ქვეყანაში მშვიდობისთვის ხელშეწყობაა. თუმცა ჯირგას გახსნას თალიბანმა შეტევით უპასუხა. შენობის სიახლოვეს ტერაქტი მოხდა. აფეთქების ხმა მაშინ გაისმა, როდესაც ჯირგას სიტყვით პრეზიდენტი ჰამიდ კარზაი მიმართავდა. მომხდარზე პასუხისმგებლბა თალიბანმა მალევე აიღო. აფეთქების ძლიერი ხმის მიუხედავად, ჰამიდ კარზაიმ სიმშვიდის შენარჩუნება შეძლო. - განაცხადა კარზაიმ. ამ ტერაქტის მიუხედავად, რომელიც შეიძლება გამაფრთხილებელ აქციად ჩავთვალოთ, ჯირგას ორგანიზატორები აცხადებენ, რომ მათი შეკრების მთავარი მიზანი თალიბ ამბოხებულებთან შერიგების გზების ძიებაა. აფეთქების შემდეგ, კარზაიმ ამ შემთხვევით ისარგებლა და თალიბანს მათთვის მშობლიურ - პაშტოს ენაზე მიმართა. - განაცხადა კარზაიმ. თუმცა იქვე დასძინა, რომ ტერორისტული ქსელის „ალ-ყაიდას“ წევრები და ისინი ვინც სამოქალაქო მოსახლეობის მკვლელობაში იღებდა მონაწილეობას, შეწყალებულნი არ იქნებიან. კარზაის სიტყვის დასრულების შემდეგ ჯირგას მონაწილეები კარვის გარეთ გავიდნენ და აფეთქების ადგილს ათვალიერებდნენ. უსაფრთხოების ძალების წარმომადგენლების განცხადებით, მათ ორი თვითმკვლელი ტერორისტის განადგურება შეძლეს, რომლებიც სახალხო კრებაზე შეღწევას ცდილობდნენ. ტერაქტების საშიშროების მიუხედავად ავღანეთში 1600 კაციანი ჯირგა მუშაობას განაგრძობს. რამდენად ნაყოფიერი იქნება სახალხო კრება ყანდაჰარის ოპერაციის წინ, ამას რამდენიმე დღეში შევიტყობთ.